Siria-Libano kanpaina

Siria-Libano kanpaina, Exporter Operazioa izenez ere ezaguna, Britainiar Inperioko indarrek, Bigarren Mundu Gerran 1941eko ekainean eta uztailean egindako Siria eta Libanoren inbasioa izan zen (orduan Vichyko Frantziak kontrolatua).

1941eko apirilaren 1ean, estatu-kolpea izan zen Iraken, eta Irakeko Erresuma nazionalista irakiarren kontrolpean geratu zen, Rashid Aliren zuzendaritzapean. Gobernu hark laguntza eskatu zien Italia Faxistari eta Alemania Naziari. Anglo-irakiar gerrak (1941eko maiatzaren 2tik 31ra) Aliren erregimena eraistera eta gobernu britaniar-zale bat jartzea lortu zuen. Gatazka horretan, Vichyko ordezkari nagusiak, François Darlan almiranteak, Iraken britainiarren aurkako erasoetarako hegazkin alemanek Vichyko Gobernuak Sirian zituen aerodromoak erabiltzeko baimena eman zuen.Sutherland & Canwell (2011), p. 34. Britainiarrek Siria eta Libano inbaditu zituzten ekainean, Ardatzeko potentziek Vichyk kontrolatutako Siriako Errepublika eta Libano frantsesak erabil ez zitzaten Egiptoren aurkako erasoen oinarri gisa. Inbasioren beldurra nabaria zen Ardatzak Greziako batailan (1941eko apirilaren 6tik 30era) eta Kretako guduan (maiatzaren 1etik 20ra) lortutako garaipenen ostean. Mendebaldeko Basamortuaren Kanpainan (1940 – 1943), Afrikako iparraldean, britainiarrak Battleaxe Operazioa prestatzen ari ziren Tobrukeko setioa arintzeko, eta Ekialdeko Afrikako Kanpainan ere borrokatzen ari ziren (1940ko ekainaren 10etik 1941eko azaroaren 27ra) Etiopian eta Eritrean.

Frantsesek gogor defendatu zuten Siria, baina uztailaren 10ean, 21. Brigada Australiarra Beiruten sartzear zegoenean, frantsesek armistizio bat bilatu zuten. Uztailaren 12ko gauerdia baino minutu bat geroago, su-etena jarri zen indarrean, eta kanpaina amaitu zen.Playfair (2004), pp. 221, 335–337. Saint Jean d'Acre Armistizioa (Akreko Konbentzioa) uztailaren 14an sinatu zen, Sidney Smith kuartelean, hiriaren kanpoaldean. Entregak egiten ari ziren bitartean, Time aldizkariak Siria-Libano kanpaina "ikuskizun misto" gisa aipatu zuen, eta gaur arteko kanpaina nahiko ezezaguna da, parte hartu zuten herrialdeetan ere.

 Erreferentziak 

 Bibliografia 


 Kanpo estekak 

Kategoria:Ekialde Hurbileko ekintza eremua Bigarren Mundu Gerran
Kategoria:Bigarren Mundu Gerrako Mediterraneoko Fronteko kanpainak
Kategoria:Siriako historia militarra
Kategoria:Libanoko historia militarra
Kategoria:Australiak parte hartutako Bigarren Mundu Gerrako operazio, gudu eta kanpainak
Kategoria:Erresuma Batuak parte hartutako Bigarren Mundu Gerrako operazio, gudu eta kanpainak
Kategoria:Indiako historia militarra Bigarren Mundu Gerran
Kategoria:Vichyko Frantziak parte hartutako guduak
Kategoria:Lurralde okupatuak Bigarren Mundu Gerran
Kategoria:1941eko gatazkak
Kategoria:Siria eta Libanoko Frantziar Mandatua
Kategoria:Australiak parte hartutako Bigarren Mundu Gerrako operazioak